נחל רחביה

נחל רחביה הוא נחל אכזב בירושלים, המהווה יובל של נחל רפאים (שגם הוא נחל אכזב). שטח אגן הניקוז שלו הוא כ-5,000 דונם.

 תוואי הנחל 
נחל רחביה מתחיל מ"קו פרשת המים" הארצי שעובר במרכז העיר ירושלים. בחלקו הצפוני הוא מנקז את מי הגשמים של קריית הלאום, גן סאקר ושכונת נחלאות, ובחלקו הדרומי את מי הגשמים של שכונת רחביה ושל קריית שמואל.

בעמק הצבאים נשפך אליו נחל רקפות.

נחל רחביה נשפך לנחל רפאים בסמוך לאצטדיון טדי.

בימים גשומים ניתן לראות את נחל רחביה זורם מתחת לגשר של הקו הירוק של הרכבת הקלה שעובר בסמוך לשכונת גבעת מרדכי.

הערות שוליים

רחביה